
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1034 

25 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη και κατανομή των δα¬ 
πανών διενέργειας της έρευνας χρήσης τεχνολο¬ 
γιών πληροφόρησης και επικοινωνίας (ΙΟΤ) έτους 
2003, έγκριση χρησιμοποίησης στατιστικών οργά¬ 


νων και καθορισμός αμοιβής τους. 1 

Αντικατάσταση εκπροσώπου στην Οικονομική Κοινω¬ 
νική Επιτροπή (Ο.Κ.Ε.). 2 

Ανανέωση της θητείας της προσωρινής Διοίκησης του 
"Οργανισμού Εθνικού Θαλάσσιου Πάρκου Ζακύν¬ 
θου". 3 


Κήρυξη υποχρεωτικής της από 9 Μάίου 2003 ΣΣΕ για 
τους όρους αμοιβής και εργασίας του προσωπικού 
των Τουριστικών και Επισιτιστικών Καταστημάτων 
(Εστιατόρια, Ταβέρνες, Καφενεία, μπαρ κλπ). 4 

Κήρυξη υποχρεωτικής της από 16-4-2003 ΣΣΕ 2003 
των εργαζομένων Λιθογράφων στα Λιθογραφεία 
και εργαστήρια γραφικών τεχνών όλης της χώρας 5 

Ρύθμιση των λεπτομερειών για την εφαρμογή του άρ¬ 
θρου 41Β του Ν. 2725/1999,το οποίο προστέθηκε 
με το άρθρο 3 του Ν. 3057/2002. 6 

Συμπλήρωση μέλους επιτροπής που έχει συσταθείγια 
την αναμόρφωση των μεταφορικών επιχειρήσεων 
και τον εκσυγχρονισμό του νομικού πλαισίου σύ¬ 
στασης και λειτουργίας των μεταφορικών επιχει¬ 
ρήσεων οδικών εμπορευματικών μεταφορών στην 
Ελλάδα και παράταση της λειτουργίας της. 7 

Τροποποίηση της συστατικής πράξης της Δημοτικής 
Επιχείρησης Τοπικής Ανάπτυξης Παραποτάμου 
(Δ.Ε.Τ.Α.Π.) Νομού Θεσπρωτίας. 8 


ΑΠΟΦΑΣΕΙ Σ 

Αριθ. 9341/Γ5-1213 (ΐ) 

Ανάθεση, έγκριση, προκήρυξη και κατανομή των δαπα¬ 
νών διενέργειας της έρευνας χρήσης τεχνολογιών 
πληροφόρησης και επικοινωνίας (ΙΟΤ) έτους 2003, 
έγκριση χρησιμοποίησης στατιστικών οργάνων και κα¬ 
θορισμός αμοιβής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 "περί οργανώσεως της ΕΣΥΕ" και 
των Π.Δ. 1143/80 "περί οργανισμού της ΕΣΥΕ" και 
226/2000 "Οργανισμός της Γ. Γ. ΕΣΥΕ" 
β. του Π.Δ. 81/21.3.2002 (ΦΕΚ 57/τ.Α'21.3.02) με θέμα: 
"Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών" 
γ. του Ν. 1558/85 "περί Κυβερνήσεως και Κυβερνητικών 
Οργάνων", του άρθρου 27του Ν. 2081/92 και του άρθρου 
1 του Ν. 2469/97 

δ. του άρθρου 9 και 10 του Ν. 2392/96 "πρόσβαση της 
Γ ενικής Γ ραμματείας Εθνικής Στατιστικής Υπηρεσίας της 
Ελλάδος (Γ. Γ. ΕΣΥΕ) σε διοικητικές πηγές και διοικητικά 
αρχεία, Επιτροπή Στατιστικού Απορρήτου, ρύθμιση θε¬ 
μάτων διενέργειας απογραφών και στατιστικών εργα¬ 
σιών, καθώς και θεμάτων της Γ. Γ. ΕΣΥΕ" 
ε. του άρθρου 22 του Ν. 2362/95 "περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις" 

στ. του άρθρου 40 του Ν. 849/78 "περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας", όπως συμπληρώθηκε με το 
άρθρο 8 του Ν. 2129/93 με θέμα "Αύξηση συντάξεων και 
άλλες διατάξεις" 

ζ. του άρθρου 6 της αριθμ. 1100383/1330/Α 
0006/31.10.2001 (ΦΕΚ Β' 1485) απόφαση του Πρωθυ¬ 
πουργού και του Υπουργού Οικονομικών "Ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς Οικονομικών" 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τη συμφωνία χρηματοδότησης με αριθ. 
200349102005, ύψους πενήντα χιλιάδων διακοσίων πενή¬ 
ντα (50.250,00 €) ευρώ, η οποία έχει υπογράφει μεταξύ 
της Γ. Γ. ΕΣΥΕ και του Στατιστικού Γραφείου των Ευρω¬ 
παϊκών Κοινοτήτων (ΕΨΗΟδΤΑΤ) και η οποία αφορά στη 
διενέργεια της έρευνας χρήσης τεχνολογιών πληροφό¬ 
ρησης και επικοινωνίας (Ψδθ οί Ιηίοιτηαίίοη από Οογπ- 
πιυηίοαίίοη ΤαοΙιηοΙοςίΘε - ΙΟΤ). 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ. Γ. ΕΣΥΕ, ύψους πενήντα χιλιάδων διακο- 
σίωνπενήντα ευρώ (50.250,00 €), ευρώ περίπου για το οι¬ 
κονομικό έτος 2003, η οποία θα βαρύνει τις πιστώσεις του 
ειδικού φορέα 23-750 της Γ. Γ. ΕΣΥΕ με ΚΑΕ 5354. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε., τα οποία θα σταλούν στο λογαριασμό 
της Γ. Γ. ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3-4-80 με θέμα: "Εμφάνιση δοσολη- 
ψιώντου Ελληνικού Δημοσίου μετά των Ευρωπαϊκών Κοι¬ 
νοτήτων" και, μέσω του Υπολόγου Συμψηφισμού, θα εγ- 
γραφούν στον Προϋπολογισμό της Γ. Γ. ΕΣΥΕ (ειδ. 
φορέας 23-750 και ΚΑΕ 5354). 

Ο ανωτέρω λογαριασμός στην Τράπεζα της Ελλάδος 
διατηρείται βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12-12-2000, αποφασίζουμε: 

Ι.α. Αναθέτουμε στο Τμήμα Ειδικών Ερευνών Νοικοκυ- 
ριώντης Δ/νσης Στατιστικών Πληθυσμού και Αγοράς Εργα¬ 
σίας της Γ. Γ. ΕΣΥΕ τη διενέργεια της έρευνας χρήσης τε¬ 
χνολογιών πληροφόρησης και επικοινωνίας (ΕΙδθ οί Ιπίοτ- 
πιεΙίοηαπάΟοπιπιυηίοεΙίοπΤβαΙιποΙορίβδ-ΙΟΤ), έτους 2003. 

β. Εγκρίνουμε και προκηρύσσουμε τη διεξαγωγή της 
ανωτέρω έρευνας από το Τμήμα Ειδικών Ερευνών Νοικο¬ 
κυριών της Δ/νσης Στατιστικών Πληθυσμού και Αγοράς 
Εργασίας της Γ.Γ. ΕΣΥΕ, εντός του 2003. 

2. Σκοπός της έρευνας είναι, η μελέτη του εύρους της 
χρήσης των τεχνολογιών πληροφόρησης και επικοινω¬ 
νίας από τα νοικοκυριά και τα άτομα σε Ευρωπαϊκό και 
Εθνικό επίπεδο. 

3. Η έρευνα διενεργείται σε δείγμα 6.000 περίπου προ- 
επιλεγμένων μελών ισάριθμων νοικοκυριών, σε ολόκληρη 
τη Χώρα, με μονάδα έρευνας το νοικοκυριό. 

Η οργάνωση της έρευνας άρχισε το Σεπτέμβριο 2002,η 
διενέργειά της θα ολοκληρωθεί εντός του 2003 και η τελι¬ 
κή τεχνική αναφορά θα αποσταλεί στη ΕυΐΌδΙαί μέχρι τον 
Απρίλιο 2004. Οι εργασίες που περιλαμβάνονται είναι: 

• ενημέρωση των ερευνητών-υπαλλήλων της Γ. Γ. 
ΕΣΥΕ για τον τρόπο συλλογής των στατιστικών πληροφο¬ 
ριών από τα μέλη των νοικοκυριών 

• συλλογή των στοιχείων με τηλεφωνική επικοινωνία 

• έλεγχος των συλλεγέντων από τα ερευ νηθέντα νοικο¬ 
κυριά στοιχείων 

• επεξεργασία των δεδομένων της έρευνας, σταθμί¬ 
σεις και αποστολή πινακοποιημένων στοιχείων στη ΕΨ- 
Β05ΤΑΤ 

• λοιπές εργασίες για την ολοκλήρωση της έρευνας 
(ανάλυση δεδομένων, κλπ.) 

4. Εγκρίνουμε τη χρησιμοποίηση των υπαλλήλων της 
Γ. Γ. ΕΣΥΕ, μονίμων και με σύμβαση ΙΔ, για απασχόληση 
καθ’ όλη τη διάρκεια διενέργειας της έρευνας, δηλ. από 
1-1-03 έως και 30.04.2004. 


Οι εν λόγω υπάλληλοι θα ενημερωθούν σε εκπαιδευτι¬ 
κές συγκεντρώσεις για τον τρόπο συλλογής των στατι¬ 
στικών στοιχείων και θα εργασθούν για τη συλλογή των 
ερωτηματολογίων της έρευνας εντός ωραρίου και πέραν 
του κανονικού και συνήθους υπερωριακού ωραρίου ερ¬ 
γασίας των Δημοσίων Υπηρεσιών (Σάββατα και Κυρια¬ 
κές). 

Οι λοιπές εργασίες που αναφέρονται παρακάτω (γενική 
οργάνωση και επίβλεψη της έρευνας, γραμματειακή υπο¬ 
στήριξη, εξαγωγή του δείγματος, δημιουργία προγραμ¬ 
μάτων εισαγωγής και ελέγχου δεδομένων, εισαγωγή και 
επεξεργασία δεδομένων) θα αμειφθούν κατ' αποκοπή και 
θα πραγματοποιηθούν από έμπειρους υπαλλήλους του 
αρμοδίου Τμήματος (μόνιμους και με σύμβαση ΙΔ), οι 
οποίοι θα εργασθούν πέραν του κανονικού και του συνή¬ 
θους υπερωριακού ωραρίου εργασίας των Δημοσίων 
Υπηρεσιών (Σάββατα και Κυριακές). 

Ο ορισμός των οργάνων της έρευνας θα γίνει με από¬ 
φαση του Γ ενικού Γ ραμματέα της ΕΣΥΕ. 

5. α. Καθορίζουμε την κατ’ αποκοπή αμοιβή των οργά¬ 
νων της έρευνας για το έτος 2003, στον ΚΑΕ 5354, ως 
εξής: 

• Γ ενική οργάνωση και επίβλεψη της έρευνας 

10,0 ανθρωπομήνες X 600 €/ανθρωπομήνα = 6.000,00 € 

• Γραμματειακή υποστήριξη 

5,0 ανθρωπομήνες X 480 €/ανθρωπομήνα = 2.400,00 € 

• Εξαγωγή του δείγματος 

2,5 ανθρωπομήνες X 520 €/ανθρωπομήνα = 1.300,00 € 

• Δημιουργία προγραμμάτων εισαγωγής και ελέγχου 
δεδομένων 

3,0 ανθρωπομήνες X 500 €/ανθρωπομήνα = 1.500,00 € 

• Εισαγωγή δεδομένων 

8,0 ανθρωπομήνες X 425 €/ανθρωπομήνα = 3.400,00 € 

• Επεξεργασία δεδομένων 

6,0 ανθρωπομήνες X 500 €/ανθρωπομήνα = 3.000,00 € 

4,0 ανθρωπομήνες X 412,5 €/ανθρωπομήνα = 1.650,00 € 

(Συνολική δαπάνη = 19.250,00 ευρώ) 

β. μέχρι διακόσιοι (200) υπάλληλοι θα χρησιμοποιηθούν 
για τη συλλογή των πληροφοριών, στο ΚΑΕ 5354, με αμοι¬ 
βή 6,00 ευρώ ανά σωστά συμπληρωμένο ερωτηματολό¬ 
γιο. 

(Συνολική δαπάνη 5.000 ερωτηματολόγια X 6,00 €/ερω- 
τηματολόγιο = 30.000,00 €). 

6. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 15 Ιουλίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 49424/ΔΕΚΟ 967 (2) 

Αντικατάσταση εκπροσώπου στην Οικονομική Κοινωνική 
Επιτροπή (Ο.Κ.Ε.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 3 του Ν.2232/1994 "Σύσταση Οικονομι- 

κής και Κοινωνικής Επιτροπής και άλλες διατάξεις" (ΦΕΚ 
140/Α/31.8.1994). 

β. του άρθρου 29 και 29Ατου Ν. 1558/85 "Κυβέρνηση 
και Κυβερνητικά Όργανα" που προστέθηκαν με το άρθρο 
27 του Ν. 2081/1992 και το άρθρο 1 παρ. 2° του Ν. 
2469/1997. 

γ. του Π.Δ. 178/2000 (ΦΕΚ 165/Α/14.7.2000) "Οργανι¬ 
σμός του Υπουργείου Εθνικής Οικονομίας". 

δ. του άρθρου 5της ΚΥΑαριθ. 34710/ΔΕΚΟ 1509/1999 
"Κανονισμός Αμοιβών Αποζημίωσης και Προέδρου, λοι¬ 
πών δαπανών γενικής διαχείρισης πόρων, προμηθειών 
και εκτέλεσης εργασιών κάθε είδους της ΟΚΕ" (ΦΕΚ 
1930/β/26.10.1999). 

ε. του Π. Δ. 81/2002 "Περί συγχωνεύσεως των Υπουρ¬ 
γείων Εθνικής Οικονομίας και Οικονομικών στο Υπουρ¬ 
γείο Οικονομίας και Οικονομικών". 

2. Το 3200.00.001/3980 έγγραφο της ΟΚΕ. 

3. Το έγγραφο της ΓΣΕΕ προς την ΟΚΕ βάσει του οποί¬ 
ου γνωστοποιείται η αλλαγή του εκπροσώπου τους στην 
Ολομέλεια της ΟΚΕ , αποφασίζουμε: 

1. Την αντικατάσταση, ως τακτικού μέλους της Ολομέ¬ 
λειας της ΟΚΕ, του παραιτηθέντος Ιωάννη Μίχα από τον 
Μιχάλη Πλευράκη. 

2. Η δαπάνη της αμοιβήςτων μελώντης Ολομέλειας κα¬ 
λύπτεται από τον προϋπολογισμό της ΟΚΕ στων κωδικό 
0212 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 28553 (3) 

Ανανέωση της θητείας της προσωρινής Διοίκησης του 
"Οργανισμού Εθνικού Θαλάσσιου Πάρκου Ζακύνθου". 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη : 

1. Τις διατάξεις του άρθρου 21 παρ. 4 του ν. 1650/1986 
"Για την προστασία του περιβάλλοντος" (Α’ 160), όπως 
τροποποιήθηκε με την παρ. 3 του άρθρου 16 του ν. 
2742/1999 "Χωροταξικός Σχεδιασμός και αειφόρος ανά¬ 
πτυξη και άλλες διατάξεις" (Α’ 207). 

2. Τις διατάξεις των άρθρων 9 και 10 του από 22.12.1999 
π.δ/τος "Χαρακτηρισμός χερσαίων και θαλάσσιων περιο¬ 
χών του κόλπου Λαγανά και των νήσων Στροφάδων ως 
Εθνικό Θαλάσσιο Πάρκο και χαρακτηρισμός ως περιφε¬ 
ρειακής ζώνης του Εθνικού Θαλάσσιου Πάρκου της χερ¬ 
σαίας έκτασης του Δήμου Ζακύνθου και του Δήμου Λα¬ 
γάνά (ν. Ζακύνθου)" (Δ’ 906). 

3. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (Α’ 137) που προστέ¬ 
θηκε με το άρθρο 27 του ν. 2081/1992 (Α’ 154) και τροπο¬ 
ποιήθηκε με την παραγρ. 2α του άρθρου 1 του ν. 
2469/1997 (Α’ 38). 

4. Την 66209/20.7.2000 απόφαση του Υφυπουργού Πε¬ 
ριβάλλοντος Χωροταξίας και Δημοσίων Έργων "Συγκρό¬ 
τηση προσωρινής Διοίκησης του "Οργανισμού Εθνικού 
Θαλάσσιου Πάρκου Ζακύνθου"". 


5. Την 45510/471/30.1.2001 απόφαση του Υφυπουργού 
Περιβάλλοντος Χωροταξίας και Δημοσίων Έργων "Παρά¬ 
ταση της προσωρινής Διοίκησης του "Οργανισμού Εθνι¬ 
κού Θαλάσσιου Πάρκου Ζακύνθου"". 

6. Το 126428/2453/26.6.2003 έγγραφο της Δ/νσης Πε¬ 
ριβαλλοντικού Σχεδιασμού. 

7. Το γεγονός ότι, η προκαλούμενη δαπάνη που απορ¬ 
ρέει από αυτή την απόφαση για τις μετακινήσεις των με- 
λώντου Διοικητικού Συμβουλίου καλύπτεται από τις σχε¬ 
τικές πιστώσεις του Προγράμματος Δημοσίων Επενδύσε¬ 
ων και του προϋπολογισμού του Ειδικού Ταμείου 
Εφαρμογής Ρυθμιστικών και Πολεοδομικών Σχεδίων 
(Ε.Τ.Ε.Ρ.Π.Σ.), σύμφωνα με το αριθμ. 15 στοιχείο του προ¬ 
οιμίου του από 12.12.1999 π.δ/τος (Δ’ 906). 

8. Το γεγονός ότι, η θητεία της προσωρινής Διοίκησης 
του "Οργανισμού Εθνικού Θαλάσσιου Πάρκου Ζακύνθου" 
λήγει την 20η Ιουλίου 1973, ενώ δεν έχει ολοκληρωθεί η 
διαδικασία έκδοσης του Π.Δ/τος που τροποποιεί το από 
1-22.12.1999 Π.Δ., αποφασίζουμε: 

1. Ανανεώνεται η θητεία της προσωρινής Διοίκησης του 
"Οργανισμού Εθνικού Θαλάσσιου Πάρκου Ζακύνθου", 
όπως αυτή συγκροτήθηκε με την 66209/20.7.2000 από¬ 
φαση του Υφυπουργού Περιβάλλοντος Χωροταξίας και 
Δημοσίων Έργων μέχρι τη συγκρότηση του Διοικητικού 
Συμβουλίου, όπως αυτό προβλέπεται από το υπό έκδοση 
π.δ/γμα, σε εφαρμογή της διάταξης του άρθρου 15 παρ. 
4 του ν. 2742/1999 (Α’ 207). 

2. Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 14 Ιουλίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. οικ. 15126 (4) 

Κήρυξη υποχρεωτικής της από 9 Μαΐου 2003 ΣΣΕ για 
τους όρους αμοιβής και εργασίας του προσωπικού 
των Τουριστικών και Επισιτιστικών Καταστημάτων 
(Εστιατόρια, Ταβέρνες, Καφενεία, μπαρ κλπ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 
1876/90. 

2. Την 80088/31-10-2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (ΦΕΚ 1485/Β/31-10-2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 4ης Ιουλίου 2003. 

4. Τα στοιχείατου φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του Κλάδου, αποφασίζουμε: 

1) Κηρύσσουμε υποχρεωτική την από 9 Μαΐου 2003 ΣΣΕ 
για τους όρους αμοιβής και εργασίας του προσωπικού 
των Τουριστικών και Επισιτιστικών Καταστημάτων (Εστια¬ 
τόρια,Ταβέρνες; Καφενεία, μπαρ κλπ) για όλους τους ερ¬ 
γοδότες και εργαζομένους του Κλάδου που αφορά αυτή. 

2) Η ισχύς της απόφασης αυτής αρχίζει από 29.5.2003. 

3) Από τις διατάξεις της απόφασης αυτής δεν πρόκα- 




14608 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουλίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 15127 (5) 

Κήρυξη υποχρεωτικής της από 16-4-2003 ΣΣΕ 2003 των 
εργαζομένων Λιθογράφων στα Λιθογραφεία και εργα¬ 
στήρια γραφικών τεχνών όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 
1876/90. 

2. Την 80088/31-10-2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (ΦΕΚ 1485/Β/31-10-2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 4ης Ιουλίου 2003. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ. Σ. Ε., δηλαδή ότι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του κλάδου, αποφασίζουμε: 

1) Κηρύσσουμε υποχρεωτική την από 16-4-2003 ΣΣΕ 
2003 των εργαζομένων Λιθογράφων στα Λιθογραφεία και 
εργαστήρια γραφικών τεχνών όλης της χώρας για όλους 
τους εργοδότες και εργαζομένους του κλάδου που αφο¬ 
ρά αυτή. 

2) Η ισχύς της απόφασης αυτής αρχίζει από 23-4-2003. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4) Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 8 Ιουλίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 23010 (6) 

Ρύθμιση των λεπτομερειών για την εφαρμογή του άρ¬ 
θρου 41Β του Ν. 2725/1999,το οποίο προστέθηκε με 
το άρθρο 3 του Ν. 3057/2002. 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α) Του άρθρου 16παρ.9του Συντάγματος, 
β) Του Α.Ν. 397/1968 "περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ- 
τής". 

γ) Του Π.Δ. 77/1985 "Οργανισμός της Γενικής Γραμμα¬ 
τείας Αθλητισμού". 

δ) Του Ν. 1558/1985 "Κυβέρνηση και Κυβερνητικά Όρ¬ 
γανα". 

ε) Του άρθρου 41 Βτου Ν. 2725/1999 (ΦΕΚ 121 Α') "Ερα¬ 


σιτεχνικός κ' Επαγγελματικός Αθλητισμός και άλλες δια¬ 
τάξεις", το οποίο προστέθηκε με το άρθρο 3 του Ν. 
3057/2002 (ΦΕΚ 239 Α') "Τροποποίηση και συμπλήρωση 
του Ν.2725/1999, ρύθμιση θεμάτων Υπουργείου Πολιτι¬ 
σμού και άλλες διατάξεις". 

2. Την 25140/4-9-2002 (ΦΕΚ 1156/Β/5-9-2002) κοινή 
απόφαση των Πρωθυπουργού και Υπουργού Πολιτισμού 
"Περί ανάθεσης αρμοδιοτήτων στον Υφυπουργό Πολιτι¬ 
σμού Γ εώργιο Λιάνη", 

3. Την 9082/28-3-2003 απόφαση του Γ ενικού Γ ραμματέα 
Αθλητισμού "Σύσταση Γ ραφείου Εποπτείας Συνδέσμων 
Φιλάθλων Αθλητικών Σωματείων και Αθλητικών Ανωνύ¬ 
μων Εταιριών". 

4. Την 11598/15-4-2003 απόφαση του Υφυπουργού Πο¬ 
λιτισμού "Ανάθεση του ελέγχου της τήρησης εκ μέρους 
των συνδέσμων φιλάθλων της υποχρέωσης που προβλέ- 
πεται στην παράγραφο 7 του άρθρου 41 Β του 
Ν.2725/1999,όπως ισχύει". 

5. Το γεγονός ότι το φαινόμενο της ομαδικής βίας με 
αφορμή αθλητικές εκδηλώσεις είναι ζήτημα που πρέπει 
να αντιμετωπισθεί με τη λήψη όλων των αναγκαίων προ¬ 
ληπτικών και κατασταλτικών μέτρων, γιατί διαταράσσει 
την κοινωνική ειρήνη καιτη δημόσια τάξη, αλλά και εκτρέ¬ 
πει και αλλοιώνει την αθλητική δραστηριότητα. 

6. Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Υποβολή στοιχείων από τους συνδέσμους φιλάθλων 
που εγγράφονται ως σωματεία στο βιβλίο σωματείων του 
οικείου Πρωτοδικείου. 

1 .Σύνδεσμοι φιλάθλων αθλητικών σωματείων και αθλη¬ 
τικών ανωνύμων εταιριών, ύστερα από την εγγραφή τους 
στο βιβλίο σωματείων του οικείου Πρωτοδικείου, υπο¬ 
βάλλουν στη Γενική Γραμματεία Αθλητισμού (Γραφείο 
Εποπτείας Συνδέσμων Φιλάθλων Αθλητικών Σωματείων 
και Αθλητικών Ανωνύμων Εταιρειών) τα εξής: 

α. Επικυρωμένο αντίγραφο της απόφασης του οικείου 
Πρωτοδικείου, με την οποία έγινε δεκτή η αίτησή τους για 
εγγραφή στα βιβλία σωματείων. 

β. Επικυρωμένο αντίγραφο του καταστατικού που κα- 
ταχωρήθηκε στα βιβλία σωματείων του οικείου Πρωτοδι¬ 
κείου εναρμονισμένο με τις διατάξεις του νόμου 
2725/1999, όπως αυτός ισχύει. 

γ. Πρακτικό Γενικής Συνέλευσης κατά την οποία εκλέ¬ 
χτηκε το Διοικητικό Συμβούλιο (Δ.Σ.). 

δ. Πρακτικό συγκρότησης σε σώμα του Δ.Σ. 

ε. Ακριβή αντίγραφα από τα κατατεθέντα στο Πρωτοδι¬ 
κείο και προβλεπόμενα έγγραφα στο άρθρο 41 Β, παρ. 3, 
στοιχεία α (ί), (η), (ίϋ) του Ν. 2725/1999, το οποίο προστέ¬ 
θηκε με το άρθρο 3 του Ν. 3057/2002. 

στ. Κατάσταση με τις ακριβείς και πλήρεις διευθύνσεις 
των μελών του Δ.Σ., καθώς και αντίγραφο της προβλεπό- 
μενηςαπότηνπαρ. 6 του ως άνω άρθρου 41Β άδειας ,την 
οποία χορήγησε η αρμόδια αστυνομική αρχή για γραφεία 
ή εντευκτήριο. 

Άρθρο 2 

Υποβολή άλλων στοιχείων από τους 
συνδέσμους φιλάθλων 

1. Σε περίπτωση τροποποίησης του καταστατικού, οι 
σύνδεσμοι φιλάθλων υποβάλλουν τα εξής: 

αα. Επικυρωμένο αντίγραφο της απόφασης του οικείου 
Π ρωτοδικείου, με την οποία έγινε δεκτή η αίτησή τους για 
τροποποίηση του καταστατικού. 

β.β. Επικυρωμένο αντίγραφο του καταστατικού που κα- 
ταχωρήθηκε στα βιβλία σωματείων του οικείου Πρωτοδι¬ 
κείου, εναρμονισμένο με τις διατάξεις του νόμου 
2725/1999, όπως αυτός ισχύει. 

2. Σε περίπτωση εκλογής νέου Δ.Σ. ή αντικατάστασης 
μελών αυτού, οι σύνδεσμοι υποχρεούνται να υποβάλλουν 
άμεσα στο ως άνω Γραφείο αντίγραφο πρακτικού εκλογής 
και συγκρότησης σε σώμα, καθώς επίσης και αντίγραφα 
των ποινικών μητρώων των μελών του νέου Δ.Σ. ή αυτών 
που αντικατέστησαν άλλα μέλη του Δ.Σ., αντίστοιχα. 

3. Σε περίπτωση αλλαγής διεύθυνσης του συνδέσμου ή 
παραρτήματος αυτού, ο σύνδεσμος οφείλει να υποβάλλει 
και την πιο πάνω άδεια της αστυνομικής αρχής. 

4. Μέσα στο μήνα Ιούλιο κάθε χρόνου οι σύνδεσμοι υπο- 
χρεούνται να υποβάλλουν τα στοιχεία που προβλέπονται 
στην παρ.7 του ως άνω άρθρου 41Β. 

Άρθρο 3 
Βιβλία 

1. Κάθε σύνδεσμος φιλάθλων, μόλις εγγράφει στο βι¬ 
βλίο σωματείων του οικείου Πρωτοδικείου και μέσα σε 
χρονικό διάστημα τριών μηνών, είναι υποχρεωμένος να 
θεωρήσει Βιβλίο Μητρώου Μελών και Βιβλίο Εσόδων - 
Εξόδων. Η θεώρηση γίνεται από το Νομάρχη της έδρας 
του συνδέσμου και περιλαμβάνει τουλάχιστον την αρίθ¬ 
μηση των φύλλων του κάθε Βιβλίου και τη σφράγιση με 
την αναγραφή της ημερομηνίας και την υπογραφή του 
Νομάρχη ή του εξουσιοδοτημένου από αυτόν υπαλλή¬ 
λου. Τα βιβλία τηρούνται, φυλάσσονται και ενημερώνο¬ 
νται με ευθύνη της διοίκησης του συνδέσμου, σύμφωνα 
με το καταστατικό του. Ειδικότερα: 

2. Στο Βιβλίο Εσόδων- Εξόδων αναγράφονται αναλυτι¬ 
κά όλα τα τακτικά και έκτακτα έσοδα, ιδίως δε τα προερ¬ 
χόμενα από εισφορές των μελών, από δωρεές, επιχορη¬ 
γήσεις κάθε είδους, χορηγίες, χοροεσπερίδες, εκδρομές 
κ.λ.π. Επίσης αναγράφονται αναλυτικά όλα τα έξοδα, 
ιδίως δε όσα οφείλονται στη λειτουργία του συνδέσμου 
(ενοίκια γραφείων, κοινόχρηστοι λογαριασμοί κλπ), κα¬ 
θώς επίσης και οι δαπάνες για κάθε είδους τακτική ή 
έκτακτη δραστηριότητα του συνδέσμου. Με ευθύνη του 
προέδρου και του ταμία, στο Βιβλίο καταχωρείται κάθε εί¬ 
σπραξη ή δαπάνη μέσα σε πέντε ημέρες από την πραγ¬ 
ματοποίησή της, αναγράφεται δε η ημερομηνία, συνοπτι¬ 
κή περιγραφή της και το παραστατικό που τη δικαιολογεί. 
Με ευθύνη της διοίκησης του συνδέσμου, τα παραστατι¬ 
κά των εσόδων και των εξόδων του συνδέσμου φυλάσσο¬ 
νται για τουλάχιστον πέντε έτη. 

3. Στο Βιβλίο Μητρώου Μελών καταχωρείται, με ευθύνη 
του προέδρου και του γενικού γραμματέα, κάθε νέο μέ¬ 
λος εντός πέντε ημερών από την κτήση της ιδιότητας. Ει¬ 
δικότερα αναγράφεται το ονοματεπώνυμο και πατρώνυ¬ 
μο, το έτος γέννησης, ο αριθμός Δελτίου Αστυνομικής 
Ταυτότητας και η διεύθυνση κατοικίας. Επίσης, εάντο μέ¬ 
λος είναι νεότερο των δεκαέξι ετών, αναγράφονται τα 
στοιχεία της ταυτότητας του ασκούντος τη γόνιμη μέρι¬ 
μνα ο οποίος συναίνεσε για την εγγραφή του ανηλίκου 
στο σύνδεσμο. Κάθε μέλος έχει έναν αύξοντα αριθμό, ο 
οποίος είναι μοναδικός και, σε περίπτωση διαγραφής ή 
αποχώρησης, δεν δίνεται σε καμιά περίπτωση σε άλλο μέ¬ 
λος. Σε ειδική στήλη αναγράφεται υποχρεωτικά η τυχόν 


αναστολή της ιδιότητας μέλους καιη διάρκειάτης, καθώς 
επίσης και η τυχόν επιβολή στο μέλος ποινικών κυρώσε¬ 
ων για αδικήματα με αφορμή αθλητικές εκδηλώσεις. 

4. Σε περίπτωση που ο σύνδεσμος διατηρεί ένα ή πε¬ 
ρισσότερα παραρτήματα, δεν τηρούνται ιδιαίτερα χωρι¬ 
στά Βιβλία για κάθε παράρτημα, αλλά η όλη οικονομική 
δραστηριότητα και τα μέλη καταχωρούνται στα ενιαία Βι¬ 
βλία του συνδέσμου. 

Άρθρο 4 

Ταυτότητα μέλους 

1. Για κάθε μέλος εκδίδεται από το σύνδεσμο φιλάθλων 
ταυτότητα, η οποία ισχύει για ένα έτος. Σε αυτή επικολ- 
λάται πρόσφατη φωτογραφία του κατόχου της και ανα¬ 
γράφονται το ονοματεπώνυμο, το έτος γέννησης, η διεύ¬ 
θυνση κατοικίας, ο σύνδεσμος φιλάθλων που την εξέδω¬ 
σε και ο αύξων αριθμός του κατόχου στο Μητρώο Μελών. 
Η ταυτότητα υπογράφεται από τον πρόεδρο του συνδέ¬ 
σμου. 

2. Η ταυτότητα προορίζεται για αποκλειστική χρήση του 
μέλους το οποίο αναγράφεται σε αυτή και απαγορεύεται 
κάθε μεταβίβασή της, έστω προσωρινή, σε άλλο πρόσωπο. 

Άρθρο 5. 

Παραρτήματα - γραφεία - εντευκτήρια 

1. Ένας σύνδεσμος φιλάθλων μπορεί να ιδρύσει και να 
διατηρεί ένα ή περισσότερα παραρτήματα, εφόσον αυτή 
η δυνατότητα προβλέπεται ρητά από το καταστατικό του. 
Σε μια τέτοια περίπτωση, πρέπει να έχει ληφθεί από το 
προβλεπόμενο όργανο του συνδέσμου (Διοικητικό Συμ¬ 
βούλιο ή Γενική Συνέλευση) συγκεκριμένη απόφαση. Με 
την ίδια απόφαση ορίζεται ο υπεύθυνος του παραρτήμα¬ 
τος, ο οποίος πρέπει να είναι μέλος του συνδέσμου και να 
έχει ηλικία τουλάχιστον 18 ετών. Αντίγραφο του ποινικού 
μητρώου του εκάστοτε υπευθύνου του παραρτήματος 
υποβάλλει άμεσα ο σύνδεσμος στο ως άνω Γ ραφείο. Το 
παράρτημα λειτουργεί για όσο διάστημα δεν ανακαλείται 
από το σύνδεσμο η απόφαση ίδρυσής του. Η απόφαση 
για την ίδρυση παραρτήματος και τα στοιχεία του υπευ¬ 
θύνου του γνωστοποιούνται αμελλητί στο Αστυνομικό 
Τμήμα του τόπου λειτουργίας του παραρτήματος. Ο ορι¬ 
σμός υπευθύνου γνωστοποιείται αμελλητί και στο ως άνω 
Γ ραφείο της Γενικής Γ ραμματείας Αθλητισμού. 

2. Η άδεια λειτουργίας γραφείων ή εντευκτηρίων δίδε¬ 
ται από το Αστυνομικό Τμήμα του τόπου των γραφείων ή 
των εντευκτηρίων, εφόσον προσκομιστεί, εκτός των όσων 
ορίζονται από την παρ.6 του ως άνω άρθρου 41 Β και μι¬ 
σθωτήριο συμβόλαιο ή άλλο έγγραφο του έχοντος την εκ¬ 
μετάλλευση του χώρου στέγασης, στο οποίο ρητά πρέπει 
να αναφέρεται ότι επιτρέπεται η σχετική χρήση του χώ¬ 
ρου, καθώς επίσης και υπεύθυνη δήλωση του ν. 1599/86 
του διαχειριστή της πολυκατοικίας ή ελλείψει αυτού, του 
ιδιοκτήτη του χώρου, στον οποίο θα εγκατασταθεί το γρα¬ 
φείο ή εντευκτήριο, στην οποία θα φαίνεται ότι ο Κανονι¬ 
σμός της πολυκατοικίας ή ελλείψει αυτού η πλειοψηφία 
των ιδιοκτητών των στεγαζομένων στο ίδιο κτίριο διαμερι¬ 
σμάτων, μη συμπεριλαμβανομένων των λοιπών χώρων 
(καταστημάτων, βοηθητικών χώρων κ.ά.) επιτρέπει τη 
χρήση του χώρου αυτού για τη λειτουργία του γραφείου ή 
εντευκτηρίου. Η άδεια αναρτάται σε εμφανές σημείο των 
γραφείων του εντευκτηρίου και σε αυτήν αναγράφεται ο 
σύνδεσμος φιλάθλων στον οποίο χορηγήθηκε, η ήμερο- 

μηνίαλήξηςτης, η διεύθυνση του εντευκτηρίου και ο υπεύ¬ 
θυνος λειτουργίας των γραφείων ή του εντευκτηρίου, 
όπως αυτός έχει οριστεί από το σύνδεσμο. Σε περίπτωση 
αλλαγής του υπευθύνου, με μέριμνα του συνδέσμου η 
άδεια τροποποιείται ως προς αυτό. Το αρμόδιο Αστυνομι¬ 
κό Τ μήμα μπορεί να ανακαλέσει ή να μην ανανεώσει μια τέ¬ 
τοια άδεια, εάν από τη λειτουργία των γραφείων ή του 
εντευκτηρίου προκύπτει σοβαρή όχληση των περίοικων ή 
διαπιστώνεται εν γένει παράβαση της κοινής νομοθεσίας. 

Άρθρο 6 

Έλεγχος της τήρησης των υποχρεώσεων 
των συνδέσμων 

1 .Το Γραφείο Εποπτείας Συνδέσμων Φιλάθλων Αθλητι¬ 
κών Σωματείων και Ανωνύμων Εταιριών ελέγχει την τήρη¬ 
ση των υποχρεώσεων των συνδέσμων που απορρέουν 
από τις διατάξεις του ως άνω άρθρου 41Β,εκτός της υπο¬ 
χρέωσης των συνδέσμων που προβλέπεται στην παρ. 7 
του ως άνω άρθρου 41 Β, ο έλεγχος της οποίας έχει ανα¬ 
τεθεί, με απόφαση του Υφυπουργού Πολιτισμού, στην 
Επιτροπή Επαγγελματικού Αθλητισμού. 

2.Σε κάθε περίπτωση που διαπιστώνεται παράβαση από 
σύνδεσμο η οποία απορρέει από το ως άνω άρθρο 41 Β, το 
Γ ραφείο γνωστοποιεί άμεσα το γεγονός στο Γ ενικό Γραμ¬ 
ματέα Αθλητισμού, με κοινοποίηση στον οικείο σύνδε¬ 
σμο, στο οικείο αθλητικό σωματείο και στην οικεία αθλη¬ 
τική ανώνυμη εταιρεία, που μπορούν, σύμφωνα με την 
παρ. 9 του πιο πάνω άρθρου 41 Β, να ζητήσουν από το αρ¬ 
μόδιο δικαστήριο τη διάλυση του συνδέσμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2003 

οι ΥΠΟΥΡΓΟΙ 

ΥΦΥΠ. ΠΟΛΙΤΙΣΜΟΥ ΔΗΜΟΣΙΑΣ ΤΑΞΗΣ 

ΓΙΩΡΓΟΣ ΛΙΑΝΗΣ ΓΕΩΡΓΙΟΣ ΦΛΩΡΙΔΗΣ 

-♦- 

Αριθ. Β4/36897/3088 (7) 

Συμπλήρωση μέλους επιτροπής που έχει συσταθεί για 
την αναμόρφωση των μεταφορικών επιχειρήσεων και 
τον εκσυγχρονισμό του νομικού πλαισίου σύστασης 
και λειτουργίας των μεταφορικών επιχειρήσεων οδι¬ 
κών εμπορευματικών μεταφορών στην Ελλάδα και πα¬ 
ράταση της λειτουργίας της. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

1. α) Του Ν.Δ 638/70 "περί ιατρικής εξετάσεως των οδη¬ 
γών αυτοκινήτων κλπ.,άρθρο 2 όπως τροποποιήθηκε και 
συμπληρώθηκε με τους νόμους 771/78, 823/78, 1959/91, 
2366/95, 2465/97/ 2671/98/ 2801/2000 και 2898/2001 και 
ισχύει σήμερα. 

β) Του άρθρου 29 Ατού Ν.1558/85 "Κυβέρνηση και Κυ¬ 
βερνητικά Όργανα", όπως αυτό προστέθηκε με το άρθρο 
27 του Ν. 2801/92 και αντικαταστάθηκε με την παράγρα¬ 
φο 2 ατού άρθρου 1 του Ν.2469/97. 

γ) Του άρθρου 19του Ν. 2470/97 "Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις". 

δ) Του άρθρου 13 "Εκπόνηση μελετών από το Υπουρ¬ 


γείο Μεταφορών και Επικοινωνιών" του Ν.2578/98, όπως 
τροποποιήθηκε με την παράγραφο 1 του άρθρου 10 του 
Ν.2081/2000 και το άρθρο 48του Ν.2963/2001. 

ε) Του Π.Δ 293/99 "Οργανισμός του Υπουργείου Μετα¬ 
φορών και Επικοινωνιών". 

2. Της 2/80345/0004/8-5-2001 ΚΥΑ "Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του 
Ν. 1943/91". 

3. Τις διατάξειςτου Ν.383/1976 "Περί διενέργειας εμπο¬ 
ρευματικών μεταφορών δια φορτηγών αυτοκινήτων δη¬ 
μόσιας χρήσεως και άλλων τινων διατάξεων". 

4. Την ανάγκη αναμόρφωσης και εκσυγχρονισμού του 
νομικού πλαισίου που διέπειτη σύσταση καιλειτουργίατων 
μεταφορικών επιχειρήσεων ώστε αυτό να προσαρμοστεί 
στις σύγχρονες ανάγκες της αγοράς των μεταφορών. 

5. Τη Β1/12098/1083/20-3-2003 (ΦΕΚ 441Β) Απόφασή 
μας, "Σύσταση και Συγκρότηση Επιτροπής για την ανα¬ 
μόρφωση και τον εκσυγχρονισμό του νομικού πλαισίου 
σύστασης και λειτουργίας των μεταφορικών επιχειρήσε¬ 
ων οδικών εμπορευματικών μεταφορών στην Ελλάδα". 

6. Επειδή κατά τη μελέτη του θεσμικού πλαισίου που διέ- 
πει τη λειτουργία των μεταφορικών επιχειρήσεων, προέ- 
κυψε η ανάγκη συμπλήρωσης νέου μέλους στην επιτροπή 
που θα εκπροσωπήσει τον τομέα Εργασίας του Υπουργεί¬ 
ου Εργασίας και Κοινωνικών Ασφαλίσεων. Δεδομένου ότι 
ο ορισμός του νέου μέλους της επιτροπής για την αξιολό¬ 
γηση των θεμάτων τομέα εργασίας του ΥΕΚΑ, γίνεται τώ¬ 
ρα και επειδή κατά το διάστημα από 15 Ιουλίου έως 20 Αυ- 
γούστου 2003 η επιτροπή δε θα μπορέσει να λειτουργήσει 
λόγω της λήψης αδειών των μελών της, έτσι πρέπει να πα- 
ραταθούν οι εργασίες της για ένα δίμηνο, από τη λήξη 
ισχύος της Β1/12098/1083/2003 απόφασης. 

7. Το απ.397/12-6-2003 έγγραφο του Γενικού Γραμμα¬ 
τέα Εργασίας και Κοινωνικών Ασφαλίσεων σύμφωνα με 
το οποίο ορίσθηκε εκπρόσωπος ο Εμμανουήλ Μυλωνάς, 
Προϊστάμενος Τμήματος της Δ/νσης Όρων, αποφασίζου¬ 
με: 

1. Συμπληρώνοντας τη Β1/12098/1083/20-3-2003 από¬ 
φασή μας: 

Α) ορίζουμε μέλος της Επιτροπής τον Εμμανουήλ Μυ¬ 
λωνά, Προϊστάμενο Τμήματος της Δ/νσης Όρων του Υπ. 
Εργασίας και Κοινωνικών Ασφαλίσεων. 

Β) παρατείνουμε τη λειτουργία της για ένα δίμηνο, από 
τη λήξη ισχύος της Β1/12908/1083/2003 απόφασης. 

2. Κατά τα λοιπά ισχύει η Β1/12098/1083/20-3-2003 
(ΦΕΚ 441 Β) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 3845 (8) 

Τ ροποποίηση της συστατικής πράξης της Δημοτικής Επι¬ 
χείρησης Τοπικής Ανάπτυξης Παραποτάμου 

(Δ.Ε.Τ.Α.Π.) Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. - Τις διατάξεις του έρθρου 277 του Π.Δ/τος 410/95 
(Δ.Κ.Κ.) 

2. -Την5609/97/11-6-1998 απόφασή μαςπερίσυστάσε- 

ως Δημοτικής Επιχείρησης με την επωνυμία "Δημοτική 
Επιχείρηση Τοπικής Ανάπτυξης Παραποτάμου" Νομού 
Θεσπρωτίας (ΦΕΚ 649 τ.Β'/29-6-1998), όπως τροποποιή¬ 
θηκε με την αριθ. 491/9-2-2001 όμοια απόφαση (ΦΕΚ 
245/ΤΒ78-3-2001). 

3. - Την 27/2003 απόφαση του Δημοτικού Συμβουλίου 
Παραποτάμου, περί τροποποιήσεως της συστατικής 
πράξηςτηςΔ.Ε.Τ.Α.Π,.που αφορά τη διεύρυνση του σκο¬ 
πού της Επιχείρησης και την επέκταση των δραστηριοτή¬ 
των της. 

4. - Την 20921 /19-9-2001 απόφαση του Γενικού Γραμ¬ 
ματέα Περιφέρειας Ηπείρου "περί παροχής εξουσιοδό¬ 
τησης υπογραφής αποφάσεων στους Διευθυντές Τοπι¬ 
κής Αυτοδιοίκησης και Διοίκησης (ΦΕΚ 1271 /τ.Β /2001), 
αποφασίζουμε: 

1.- Τροποποιούμε την 5609/97/11-6-1998 απόφαση 
μας, περί συστάσεως Δημοτικής Επιχείρησης με την επω¬ 
νυμία "Δημοτική Επιχείρηση Τοπικής Ανάπτυξης Παραπο¬ 
τάμου" Νομού Θεσπρωτίας που δημοσιεύθηκε στο 649 
τ. Β729-6-1998 ΦΕΚ, όπως τροποποιήθηκε με την 491 /9-2- 
2001 όμοια απόφαση που δημοσιεύθηκε στο ΦΕΚ 
245/τ.Β'/8-3-2001, ως κατωτέρω: 

Α. Τη διεύρυνση της παρ. -2- η οποία αναφέρεται στο 
σκοπό της Δημοτικής Επιχείρησης ως εξής: 

• Η λειτουργία ή εκμετάλλευση αναψυκτηρίων, τουρι¬ 
στικών περιπτέρων, λαϊκών αγορών κ.λ.π. εμπορικών κα¬ 
ταστημάτων. 

• Η υλοποίηση και διαχείριση Εθνικών και Κοινοτικών 
Προγραμμάτων. 

• Η εκμετάλλευση Πολιτιστικών χώρων και Κοινωνικών 
δραστηριοτήτων (θέατρο κ.λ.π.). 


• Η παραγωγή και εμπορία παραδοσιακών γλυκών, πα¬ 
γωτών κ.λ.π. συναφών ειδών, γαλακτοκομικών προϊό¬ 
ντων, πιτών κ.λ.π. 

Β. Τη διεύρυνση επίσης της παρ. 6 η οποία αναφέρεται 
στους πόρους της Επιχείρησης, ως εξής: 

• Εκτός των πόρων της Επιχείρησης που αναφέρονται 
στη συστατική πράξη, να συμπεριληφθούν και οι ακόλου¬ 
θοι που προέρχονται από: 

• Τη λειτουργία και εκμετάλλευση αναψυκτηρίων, του¬ 
ριστικών περιπτέρων, λαϊκών αγορών κ.λ.π. εμπορικών 
καταστημάτων. 

• Την υλοποίηση και διαχείριση Εθνικών και Κοινοτικών 
Προγραμμάτων. 

• Την εκμετάλλευση Πολιτιστικών χώρων και Κοινωνι¬ 
κών δραστηριοτήτων (θέατρο κ.λ.π.). 

• Την παραγωγή και εμπορία παραδοσιακών γλυκών, 
παγωτών κ.λ.π. συναφών ειδών, γαλακτοκομικών προϊό¬ 
ντων, πιτών κ.λ.π. 

2. - Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Παραποτάμου. 

3. - Κατά τα λοιπά ισχύει η 5609/11-6-1998 Συστατική 
Πράξη της Περιφέρειας Ηπείρου όπως αυτή τροποποιή¬ 
θηκε με την 491/9-2-2001 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 3 Ιουλίου 2003 

Με εντολή Γενικού Γραμματέα Περιφέρειας 
Η Διευθύντρια 

ΑΛΕΞΑΝΔΡΑ ΚΟΣΙΩΡΗ - ΓΕΩΡΓΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.6ΐ.9Γ - β-ΓπειΜ : \Λ/ 6 ΐθΓη 33 ΐθΓ @ θί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 

Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 (2310) 423 956 ΛΑΡΙΣΑ -Διοικητήριο (2410) 597449 

ΠΕΙΡΑΙΑΣ - Ευριπίδου 63 (210) 413 5228 ΚΕΡΚΥΡΑ -Σαμαρά 13 (26610) 89 157 

ΠΑΤΡΑ - Κορίνθου 327 (2610) 638 109 (26610) 89 105 

(2610) 638 110 ΗΡΑΚΛΕΙΟ - Πλ. Ελευθερίας 1 (2810) 396 409 

ΙΩΑΝΝΙΝΑ -Διοικητήριο (26510) 87215 ΛΕΣΒΟΣ - Αγ. Ειρήνης 1 0 (22510) 37 181 

ΚΟΜΟΤΗΝΗ - Δημοκρατίας 1 (25310) 22 858 (22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θογο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

ΕυΒΟ 

Τεύχος 

Περίοδος 

ΕυΒΟ 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 

- - 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































